**Datë. 07.02. 2017**

***Raportim mbi ecurine e procedurës të Shoqërisë në Falimentim ALBANIAN AIRLINES sh.p.k prane Gjykates se Rrethit Gjyqesor Tirane.***

**DREJTUAR:**

**Znj. Marinela Osmani (Nuni)**

Gjygjtare në Gjykatën e Shkallës së Parë Tirane,

**PËR DIJENI:**

Kreditorëve te Shoqerise ne falimentim “Albanian Airlines ”shpk,

**OBJEKTI:**

1. Per raportiomin 3 mujor te radhës të shoqërisë, ALBANIAN AIRLINES sh.p.k
2. Kërkesë për mbledhjen e kreditorëve në dt. 13.02.2017 ora 15:00, kt. 3, salla nr. 5, pranë Gjykatës së Rrethit Gjyqësor Tiranë

***E nderuar Znj. Gjygjtare,***

***Të nderuar Kreditorë,***

Në zbatim të detyrave të caktuara nga gjykata për raportimin 3 mujor të radhës mbi ecurinë e shitjes së masës së falimentit të Shoqërisë në falimentim Albanian Airlines sh.p.k administratores se falimentit në referim të detyrave sanksionuar nga Gjykata e Rrethit Gjyqësor Tiranë me Vendim nr. 14106/3678 akti, dt. 07.11.2016 e deri sot dt. 07.02.2017, Ju informoj sa vijon:

1. Me shkresë dt. 25.11.2016 kam informuar Gjygjtaren Znj. Marinela Osmani (Nuni) mbi ecurinë e procedurës së falimentimit të shoqërisë Albanian Airlines sh.p.k. Ky informacion u transmetua në kushtet kur ish gjygjtari Z. Fatri Islamaj u emërua në një detyrë tjetër.
2. Në zbatim kuadrit ligjore ‘Për falimentin” u realizuan njoftimet e ankandit të parë në dt. 15.11.2016 për zhvillimin e ankandit në dt. 01.12.2012 në Ambjentet e Gjykatës së Rrethit Gjygjësor Tiranë, Kt. 3, Salla nr. 5. Bashkëlidhur këtij raporti gjendet proçes – verbali i zhvillimit të Ankandit.
3. Në raportin e datës. 12.12.2016, në mbledhjen e zhvilluar në gjykatë u informuan kreditorët mbi mungesën e ofertave në Ankandin e parë.
4. Në dt. 20.12.2016, pas kërkesës nga Studio Ligjore “Shala And Parners”, kam informuar këto të fundit mbi ecurinë e procedurës dhe mungesës së ofertave në Ankandin e parë.
5. Duke marrë parasysh periudhën e festave të fund vitit për të rritur mundësinë e ofertave në dt. 09.01.2017 kam realizuar njoftimet për zhvillimin e Ankandit të Dytë në dt. 26.01.2017 në Ambjentet e Gjykatës së Rrethit Gjygjësor Tiranë, Kt. 3, Salla nr. 5.
6. Në ankandin e zhvilluar dt. 26.01.2016, pati dy ofertues për Pasuri nr. **146/17- N** e llojit ndërtesë (ndërtesë egzistuese me konstruksion metalik me sipërfaqe 450 m2 + Zyra dhe magazine brenda ketij objekti ndertimor me siperfaqe 225.1m²) ku fitues u shpall Z. Besnik Muça me ofertën më të lartë në shumën 28.000 Euro. Bashkëlidhur këtij raporti gjendet proçes – verbali i zhvillimit të Ankandit.

Njoftimet për zhvillimin e ankandeve u publikuan në gazetën Telegraf dhe ne faqen e Webit te Balkan Web, në faqen web te Shoqerise ne faliment Albanian Airlines shpk si dhe në faqen zyrtare të gjykatës rubrika njoftime.

Sa i përket kërkesës për mbledhjen e kreditorëve nga ana e administratores së falimentit kjo gjen referim në nenin 62 pika 1/a e Ligjit nr. 8901 dt. 23.05.2002 “Për falimentin” i ndryshuar, ku sanksionohet se “Mbledhja e kreditorëve thirret kur kërkohet nga administratori i falimentit”.

***PROBLEMATIKAT E EVIDENTUARA***

Në referim të relatimeve si më lart përmendur, me detyren e administratores se falimenti janë evidentuar disa aspekte kryesore të cilat kërkojnë vëmendje për vazhdimin e ecurisë së procedurës së falimentimit, sa vijon:

1. Nga verifikimet e kryera, rezulton se mbi 90 % e pasurive të luajtshme të kësaj shoqërie janë jashtë funksioni.
2. Aktualisht në kushtet kur magazina është shitur lind nevoja e gjetjes së një ambjenti tjetër për magazinimin e pasurive të luajtshme të cilat gjenden aktualisht në këtë magazinë.
3. Duke qenë se kam evidentuar që shumica e këtyre paisjeve janë jashtë përdorimi konsideroj se shpenzimi për magazinim dhe kohëzgjatja do të çonte vetëm në rritje të shpenzimeve të procedurës, pasi vlera e shitjes së këtyre sendeve nuk do të justifikonte ruajtjen e tyre, ndaj konsideroj se duhet gjetur një mënyre sa më e shpejtë shitje për të mos rritur shpenzimet dhe krijimin e një komisioni me përfaqësues nga komitetit i kreditorëve për nxjerrjen jashtë përdorimit.
4. Avionet sipas kritereve përcaktuar nga Institucionet Ndërkombëtare për gjendjen teknike të mjeteve fluturuese për transportin e udhëtarëve është jashtë funksionit dhe e pamundur për tu rikthyer në funksionim, pasi kostoja do të kalonte vleren reale. Në këtë aspekt dëshiroj t’iu informoj se në mënyrë të vazhdueshme më është transmetuar nga autoritet e Aeroportit “Nënë Tereza” problematika që paraqesin këto asete në territorin e tij si dhe nga eksperti vlerësues lidhur me gjendjen e tyre.

***PROPOZIME PËR VAZHDIMIN E PROCEDURËS SË FALIMENTIT***

**Ne zbatim te kuadrit ligjor sanksionoj se janë primare për tu zhvilluar etapat sa vijon:**

1. ***SHLYERJA E SHPENZIMEVE TË PROCEDURËS SË FALIMENTIT***

**Neni 36**

Kufizime për kreditoret për masën e falimentimit

***1. Shpenzimet e procedurës se falimentimit dhe shpenzimet e tjera administrative shlyhen nga masa e falimentimit para pretendimeve te kreditoreve te masës se falimentimit.***

2. Kreditoret e masës se falimentimit duhet te ngrënë pretendimet e tyre ndaj administratorit te falimentimit dhe t'i përmbushin ato, sipas dispozitave te zbatueshme jashtë procedurës se falimentimit.

**Neni 37**

Shpenzimet e procedurës se falimentimit

Quhen shpenzime te procedurës se falimentimit:

a) shpenzimet gjyqësore;

b) shpërblimi dhe shpenzimet e administratorit te përkohshëm te falimentimit, te administratorit te falimentimit dhe te anëtarëve te komitetit te kreditoreve.

**Neni 38**

Shpenzimet e tjera administrative

Do te vlerësohen si shpenzime te tjera administrative shpenzimet e mëposhtme:

a) detyrimet qe lindin si pasoje e veprimtarisë se administratorit te falimentimit ose ne çdo mënyrë tjetër gjate administrimit, disponimit dhe shpërndarjes se masës se falimentimit, por qe nuk janë pjese e shpenzimeve te procedurës se falimentimit;

b) detyrimet sipas kontratave, qe pretendohet se duhet te paguhen ne favor te masës se falimentimit ose qe duhet te paguhen pas hapjes se procedurës se falimentimit;

c) detyrimet për kthimin e shumave ne te holla ne rastin e begatimit pa shkak te masës se falimentimit;

ç) detyrimet qe lindin si pasoje e veprimtarisë se administratorit te përkohshëm te falimentimit nëse ai, me miratimin e seksionit tregtar te gjykatës se rrethit, u ka dhënë përparësi ne pagese.

Në referim të dispozitave si më lart përmendur nga ana e ligjvënësit janë sanksionuar disa aspekte kryesore:

1. Sipas pikës 1 të nenit 36 “Shpenzimet e procedurës se falimentimit dhe shpenzimet e tjera administrative shlyhen nga masa e falimentimit para pretendimeve te kreditoreve te masës se falimentimit.”
2. Në nenet 37 dhe 38 sanksionohet se çfare konsiderohen shpenzimet e procedurës së falimentimit.

Sa i përket momentit se kur fillon shpërndarja e masës së falimentit, në nenin 150 pika 2 relatohet se “Fondet mund t’u shpërndahen kreditorëve të falimentimit sapo masa e falimentimit të ketë likuiditet të mjaftueshëm. Kreditorët e rangjeve më të ulëta nuk duhet të merren parasysh në shpërndarjen e parë.”.

Në interepretim të dispozitave si më lart përmendur , në kushtet kur aktualisht masa e falimentit ka likujditet të mjaftueshëm si dhe faktit që shpenzimet e procedurës shlyhen para pretendimeve të kreditorëve konsideroj se kjo kërkesë ka legjitimitet aktiv dhe është në përputhje me dispozitat ligjore.

Nga ana tjetër në referim të nenit 50, 51 dhe 52 sanksionohet se:

**Neni 50** :Shperblimi i administratores se falimentimit

*1.Administratorja e falimentimit ka te drejten e shperblimit per punen e kryer dhe rimburesimit te shpenzimeve  te bera gjate permbushjes se detyres.*

*2.Masa e zakonshme e shperblimit llogaritet me baze te vleres se mases se falimentimit ne kohen e perfundimit te procedures se falimentimit.*

*3.Masa e zakonshme e shperblimit  rivleresohet ne varesi te  vellimit dhe shkalles se veshtiresise gjate ushtrimit te detyres se administratores se falimentimit.*

**Neni 51** : Vendimi i seksionit tregetar te gjykates se rrethit

*1.Seksioni tregetar i gjykates se rrethit percakton me vendim  shperblimin dhe shpenzimet qe duhet ti rimburesohen administratorit te falimentimit.*

*2.Vendimi i seksionit tregetar te gjykates se rrethit  me perjashtim te shumes se parashikuar  duhet te shpallet publikisht  dhe ti njoftohet personalisht administratorit te falimentimit, debitorit, anetareve te komitetit te kreditoreve, nese eshte emeruar prej tyre. Ne vendimin e seksionit tregetar te rrethit  te shpallur publikisht duhet te vihet ne dukje se tekti i plote i vendimit gjendet ne sekretarine e seksionit tregetar te gjykates se rrethit.*

*3.Kunder vendimit te seksionit tregetar te gjykates se rrethit  administratori  i falimentimit , debitori dhe cdo kreditor falimentimi kane te drejten e ankimit te vecante*

**Neni 52** : Rregulla te hollesishme per caktimin e shperblimit te administratores se falimentimit.

*Rregulla te hollesishme per kushtet dhe kriteret e percaktimit te mases se shperblimit  dhe rimburesimit te shpenzimeve  te administratorit te falimentimit caktohen nga Keshilli i Ministrave*

Ne percaktimin  e shperblimit te administratores se falimentimit  dhe vleres se shpenzimeve te rimbursueshme në referim të VKM nr 197, dt 13.04.2007  Per kushtet dhe kriteret e percaktimit  te mases se shperblimit dhe shpenzimet e administratorit te falimentimit.

          Nga shqyrtimi i kuadrit ligjor rezulton se :

          1.Administratorja e falimentimit gezon te drejten e perfitimit te shperblimit per punen e kryer gjate procedures se falimentimit, e perllogaritur ne vleren 9.5  % mbi masen e falimentimit  e cila rezulton te jete 28.000 Euro ose 3.828.160 Lekë (referuar kursit zyrtar të Bankës së Shqipërisë, në dt. 26.01.2017, data e zhvillimit të ankandit). Referuar VKM nr 197, dt 13.04.2007. Per kushtet dhe kriteret e percaktimit  te mases se shperblimit dhe shpenzimet e administratorit te falimentimit :

* 2.Ne percaktimin  e shperblimit sipas pikes se pare  te ketij vendimi  gjykata merr parasysh punen e kryer, rezultatet e arritura, rendesine e falimentimit dhe kujdesin e  treguar nga administratorja e falimentimit  ne permbushjen e detyrave.*

*3. Shperblimi i administratorit te falimentimit  perbehet nga pagimi i nje perqindje  te shumes se aktivit te grumbulluar  ( masa e falimentimit ne perfundim te procedures  se falimentimit ) sipas ketyre kufijve:*

c) nga 8.50 për qind në **9.50 për qind**, kur aktivi është mbi 3 000 000 (tre milionë) deri në 5 000 000 (pesë milionë) lekë;

          Sa me siper shperblimi i administratores se falimentimit i llogaritur  9.5 % mbi masen e falimentimit 3.828.160 leke, perfshi dhe TVSH, rezulton ne shumen  (363.675,2 leke + 20% tvsh 72.735 Lekë) 436.401,24 Lekë (totali)

          Administratorja e falimentimit gezon te drejten e perfitimit dhe te nje shperblimi shtese nga 0.05 % deri 0,37 % mbi shumen e pasivit te falimentimit ne baze te VKM nr 197, dt 13.04.2007  Per kushtet dhe kriteret e percaktimit  te mases se shperblimit dhe shpenzimet e administratorit te falimentimit:

*4.Administratorit te falimentimit i paguhet, gjithashtu mbi shumen e pasivit te falimentimit nje shperblim shtese nga 0,15 % deri ne 0,75 % per shuma deri ne 10 000 000 leke dhe  0,05 % deri ne 0,37 % per shuma mbi 10 000 000 leke*

          Vlera e shperblimit  shtese te administratores se falimentimit i llogaritur ne % mbi pasivin e falimentimit i cili rezulton në shumën **1,021,676,343.11 Lekë**, pra totali i vleres se detyrimeve sipas dokumentacionit kontabël ne tabelen e falimentimit është 0.15% \* **1,021,676,343.11 Lekë** = 1.532.514,5 Lekë. Ne perfundim shperblimi i administratores se falimentimit per punen e kryer gjate procedues se falimentimit deri dt. 07.02.2017 eshte 436.401,24 + 1.532.514,5 **=** 1.968.915 Lekë

Gjithashtu në referim të pikës 9 fjalia e dytë të VKM nr 197, dt 13.04.2007  Per kushtet dhe kriteret e percaktimit  te mases se shperblimit dhe shpenzimet e administratorit te falimentimit si dhe kuadrit ligjor si më lart përmendur sanksionohet se “Me vendim të gjykatës, shuma e shpërblimit dhe rimbursimi i shpenzimeve, në përputhje me këtë vendim, **mund t'i parapaguhen administratorit të falimentimit.”**

1. Administratores se falimentimit duhet te rimburesohet per shpenzimet e kryera gjate procedures se falimentimit te vertetuar me dokumentacionin perkates.

          Sipas referimeve te administratores se falimentimit, ne funksion te realizimit te procedurave ligjore te falimentimit jane kryer shpenzimet sipas tabelës bashkëlidhur këtij raporti.

***2.VENDIMARRJE PËR MËNYRËN SE SI DO TË TRAJTOHEN KREDITORËT E SIGURUAR NË RRADHËN E PREFERIMIT***

Nisur nga etapat e zhvilluara të procedurës së falimentimit relatohen disa fakte dhe rrethana sa i përket kreditorëve të siguruar:

1. Kreditorët e siguruar pas propozimeve nga administratorja e falimentimit për të ushtruar të drejtën e veçimit nuk janë shprehur në vazhdimësi lidhur me këtë të drejtë. (Intesa San Paolo Bank)

Në referim të nenit 41 të Ligjit nr. 8901 dt. 23.05.2002 “Për falimentin” i ndryshuar, sanksionohet se kreditorët e siguruar janë në rolin e kreditorëve të falimentimit kur:

*Sa më lart për të patur një respektim të saktë të kuadrit ligjor, i drejtohem gjykatës për vendimarrje nëse kreditorët e siguruar do të trajtohen si kreditorë të pasiguruar dhe do të rradhiten sipas nenit 605 të K.Civil apo do të shlyhehen nga vlera e shitur e kolateralit të tyre pas shlyerjes së shpenzimeve të procedurës së falimentit.*

***3.VENDIMARRJE NGA KOMITETI I KREDITORËVE DHE GJYKATA PËR VAZHDIMIN E SHITJES SË ASETEVE NË PJESË***

Duke iu referuar relatimeve si më lart përmendur aktualisht janë ezauruar procedurat e dy ankandeve për pasuritë e paluajtshme dhe pasuritë e luajtshme.

Në referim të pikës V/30 dhe V/31 të **Vendimit të KM**, Nr.**124**, Dt.Aktit:**06.02.2013 sanksionohet se:**

30. Nëse ankandi i pare rezulton i pasuksesshëm Administratori i Falimentimit, me miratimin e mbledhjes/komitetit te kreditoreve mund te shesë pasuritë ne një ankand te përsëritur **ose ne mënyra te tjera te përcaktuara me ligj.**

31. Çmimi fillestar për përsëritjen e ankandit do te vendoset nga Administratori i Falimentimit dhe ne asnjë rast nuk do te jete me i ulet se shuma e depozitës.

Sa i përket situatës së krijuar dhe gjendjes së aseteve konsideroj se shitja me Ankand të hapur vetëm sa do të rriste kostot e procedurës dhe kohëzgjatjen e saj, ndaj propozoj si shitje më të favorshme shitje të drejtpërdrejtë.

Nisur nga kjo situatë në zbatimin e kuadrit ligjor i drejtohem për vendimarrje komitetit të kreditorëve nëse:

1. Duhet proceduar me ankandin e 3-të.
2. Duhet proceduar me një mënyrë tjetër shitje më të favorshme.

***Si përfundim, në referim të relatimeve si më lart përmendur i drejtohem gjykatës dhe komitetit të kreditorëve për sa vijon:***

1. ***Marrjen e vendimit për shlyerjen e shpenzimeve të procedurës së falimentimit.***
2. ***Marrjen e vendimit se si do të trajtohen kreditorët e siguruar.***
3. ***Marrjen e vendimit se si do të procedohet me shitjen e aseteve.***

Duke Ju falenderuar për mirëkuptimin,

**Me Respekt,**

Shpresa BREÇANI

Administratore Falimenti

License nr. 9





Administratore e falimentit

Shpresa Breçani

License nr. 9

|  |  |  |
| --- | --- | --- |
|  | **Aneksi 1** |  |
|  |  |  |
|  | **Llogaria nga dt.18.01.2016 deri ne dt. 07.02.2017 për Shpenzimet e tjera Administrative (ref neni 38)** | |
|  |  |  |
|  | **Emri i biznesit: ALBANIAN AIRLINES Shpk** |  |
|  |  |  |
|  | **Nr i çështjes: 768 data e rregjistrimit 19.11.2015** |  |
|  |  |  |
|  | **Gjykata Kompetente: Gjykata e Rrethit Gjyqesor Tirane** |  |
|  | **Lista e shpenzimeve të tjera administrative** |  |
|  |  |  |
|  | **Natyra e shpenzimit** | **Shuma** |
| **1** | Gjergji Kotorri (ekspert vlerësues pasuri të luajtshme dhe paluajtshme) | **315,549** |
| **2** | Pardi Alimhillaj (ekspert vlerësues avionësh) | **1,005,852** |
| **3** | Shërbim Përmbarimor | **97,913** |
| **4** | Shërbime Noteriale | **3,720** |
| **5** | Etleva Selimaj dhe Adra Kodra (Komisioni i Ankandit) | **4,000** |
| **6** |  |  |
| **7** |  |  |
| **8** |  |  |
| **9** |  |  |
|  | **TOTALI** | **1,427,034** |

Administratore e falimentit

Shpresa Breçani

License nr. 9